Грб на Варшава

Грб на Варшава (Варшавска сирена) — грб што се состои од сирена во црвено поле. Ваквата претстава се користи барем од средината на 14 век. Сирената традиционално држела сребрен меч, иако тоа не е случај во поновите верзии.

 Историја 
Првиот грб на Варшава прикажувал змеј со машка човечка глава, кој носи меч и штит. Првата позната употреба била на печат од 1390 година. Ова е најстариот постоечки печат на Варшава, кој се состои од тркалезен печат обрабен со латинскиот натпис Sigilium Civitatis Varsoviensis (Печат на градот Варшава).  Постепено, машката глава и тело биле заменети со женска глава, а до крајот на 16 век и опашката била променета од змејска во рибја. Единствените преостанати делови од изворниот грб се мечот и штитот.

Почнувајќи од почетокот на 17 век, варшавските записи градот е поврзан со сирена со меч во раката.  Од 1622 година, грбот на Варшава е претставен како сирена со меч и штит во рака, претставувајќи ја Мелусина од реката Вистула (Висла), која според преданието го одвела војводата Болеслав II од Масовија (1262–1313) до соодветното место (рибарско село) и му наредила да го основа градот, околу 1294 година. Потеклото на легендарната личност не е целосно познато.  Мотото на градот е, соодветно, Contemnit procellas („Им пркоси на бурите“).

 Современа употреба 
Сегашниот официјален дизајн на симболот бил воведен во 1938 година, но се користел во овој облик само до почетокот на Втората светска војна. По 1945 година, комунистичките власти го промениле амблемот со отстранување на круната. Инсигнијата била вратена во предвоениот облик на 15 август 1990 година.

Покрај тоа, постои и „Голем амблем на главниот град Варшава“ (Herb Wielki Miasta Stołecznego Warszawy) кој се користи само за церемонијални пригоди. Вклучува приказ на медалот Virtuti Militari, кој му бил доделен на градот во чест на храброста на неговите граѓани за време на Втората светска војна . Исто така, го додава и второто мото на амблемот - Semper invicta (Секогаш непобедлив). 

Секој член на Кралските хусари на Обединетото Кралство, лесната коњаница, го носи Сирената на Варшава, грбот на градот Варшава, на левиот ракав од неговата облека број 2 (службена).  Членовите на 651-та ескадрила на Воздухопловниот корпус на Обединетото Кралство, исто така, го носат златникот на Варшава на левиот ракав од нивната златна облека број 2 (службена).  

 Статуи и скулптури 

 Поврзано 
 Знаме на Варшава

 Наводи 

Категорија:Грбови со мечеви